33 PKR. RISTISURM
64 PKR. ROOMA TULEKAHJU
325 PKR. NIKAIA KIRIKUKOGU
1302 PKR. BONIFATIUS VIII
1517 PKR. USUPUHASTUS
1525 PKR. THOMAS MÜNTZER
1790 PKR. ÄRATUSLIIKUMISED
1906 PKR. NELIPÜHILIIKUMISE ALGUS
1949 PKR. KRISTLASTE TAGAKIUSAMINE
2000 AASTANE AJAMATK
Meid, kristlasi, on maailmas kokku 2,3 miljardit.
Sellest pooled on roomakatoliiklased.
Suuruselt järgmine on kristlaskonna kõige kiiremini kasvav rühm.
Samal ajal, kui Põhja-Euroopas, Läänes ja Põhja-Ameerikas
on koguduste liikmete arv languses,
kasvab selle kristlaste rühma liikmeskond järjekindlalt.
Neid kutsutakse nimega, mis võib kedagi ärritada
ning põhjustada eelarvamusi ja arusaamatusi
ja see on karismaatilisus.
Neid karismaatilisi kristlasi on rohkelt Aasias, Aafrikas ja Lõuna-Ameerikas.
Esimesel nelipühal langes Püha Vaim Jeesuse järgijate peale
ja andis neile väe Issandast tunnistamiseks.
1906. aastal langes sama Püha Vaim väeliselt
Asuza tänavale Los Angeleses
ja põhjustas laialdase ärkamise.
Natuke hiljem, 1960. aastal,
hakkas Püha Vaim tegutsema ühes Kalifornia ülikoolis,
jagades armuande.
Nii liitusid episkopaalkoguduse liikmed karismaatilise liikumisega.
7 aastat hiljem, samuti ühes Ühendriikides ülikoolis,
uurisid professorid ja üliõpilased koos Apostlite tegude raamatut
ning selle käigus laskus sinna Püha Vaim.
Nii astus ka katoliku kirik
vaimu uuendamise ja karismaatilisuse ringi.
Meil Soomes hakkas karismaatilisus levima
rohkem 1970'ndatel aastatel,
kui Niilo Yli-Vainio korraldas suuri koosolekuid,
milles osales palju inimesi
ja seetõttu kajastati seda laialdaselt ka meedias.
Karismaatikuid, kes räägivad Pühast Vaimust ja armuandidest
on maailmas kokku 550-700 miljonit.
Milline jõud paneb teatud kogudused kasvama,
samal ajal, kui teised kaotavad liikmeid?
Milline tähendus on sellel, et seal peetakse kinni Piiblist,
seatakse fookus Jeesusele
ja lastakse Pühal Vaimul jagada armuande,
mida kasutatakse igapäevaselt
nii koguduse elus kui jumalateenistustel.
Sellistest tähtsatest asjadest räägime tänasel ajamatkal
ja meiega on neist asjust arutlemas
Vaimu uuendamise liikumise tegevjuht Marko Huhtala
ja TV7 Piiblikooli rektor Tapani Talikainen.
Tere tulemast ajamatkale! - Täname!
Nende asjadega koos esinevad tihti sõnad: karismaatilisus
ja selle luterlikum vorm: spirituaalsus.
Palun tõlgi see pastorina ümber maakeelde!
Kaks üsna kohutavat sõna.
Alustame spirituaalsusega.
Rääkides spirituaalsuse eest hoolitsemisest,
mõtleme vaimuliku elu eest hoolitsemist.
Spirituaalsus tähendab siis vaimset elu, vaimsust.
Seda kasutatakse kahetsusväärselt tihti,
kuid paljudele see ei avane.
Kuigi karismaatilisuse näol on iseenesest tegu hea sõnaga,
on see mu meelest muutunud kuidagi koormavaks.
Karismaatiline tuleb muidugi sõnast "karisma"
ehk kreeka keeles "charis" - arm.
Kuna karismaatiline liikumine rõhutab armuande ja Püha Vaimu tööd,
siis sellest on see sõna tuletatud.
Ehk see on saanud alguse armuandidest.
Jumala Püha Vaimu jagatud andidest - karismadest.
Esitlesin sind enne
vaimu uuendamise liikumise tegevjuhina
mis tegutseb luteri kiriku siseselt.
Mis on selle liikumise eesmärgid?
Kõige suurem eesmärk on kiriku vaimulik uuendamine.
Ehk siis vaimuliku elu alalhoid.
Me räägime Püha Vaimu tööst.
Täpsemini usutunnistuse kolmandast osast -
mina usun Pühasse Vaimusse jne.
Õpetame ja räägime kõigest sellest, mis puudutab Püha Vaimu
ja Tema armuande.
Ja sellest, mida Püha Vaim teeb.
Tähtis on see, et me elaksime elavat vaimset elu.
Tapani, on sul isiklikke kokkupuuteid karismaatilisusega?
Kord ühel taolisel jutuajamisel ühe inimesega küsis too minult:
"Milline usklik sa oled?
Milline on su usuprofiil?"
Vastasin talle, et olen fundamentalist ja karismaatik.
Ta jäi mind imestunult vaatama.
Selgitasin, et usun Piiblisse, mis on Jumala Sõna
ja Püha Vaimu poolt sisendatud ilmutus ja tõe sõna.
Minu tahe on püsida selles.
Ütlesin siis talle: "Loe esimesest kirjast korintlastele
peatükid 12, 13 ja 14, mis räägivad Pühast Vaimust."
Tahan elada ka tegelikult selle järgi.
Olen saanud tunda Püha Vaimu puudutust.
Tema on see elavaks tegija.
Usun, et kogeme esimest Püha Vaimu puudutust
usklikuks saades.
Inimene kogeb Jumala kutset ja vastab sellele.
Ja siis ta tajub, et tema elus hakkavad toimuma muutused.
Esimesteks asjadeks, millega paljud siis kokku puutuvad,
on koguduse Jumala Sõna ja palveõhtud,
aga kindlasti ka haigete eest palvetamine
ja keeltes rääkimine.
On see karismaatilisus?
Karismaatilisuse ilmingud on need küll.
Selles on vähemalt midagi ehtsat nendest aegadest,
kui see liikumine hakkas Soomes levima.
Seda ehtsust oli enim just Jumala Sõna ja palveõhtutel,
mis praegugi mõnel pool toimuvad.
Selles on oma ehtsus, aga ilming ise on palju laialdasem.
Kas oled palvetanud haigete eest ja on keegi ka paranenud?
Olen väga palju palvetanud.
Viimase 2 nädala sisse mahub kolm sellist tunnistust.
See paranemine ei tulene muidugi minust,
vaid õnneks Jumalast.
Tapanilgi on kogemusi Jumala tervendavast väest.
Olen oma silmaga näinud imelist paranemist.
Parimas meheeas, kui tööd oli palju ja stressitase kõrge,
esinesid mul hirmsad migreenihood.
Olles kord Rekolas Jumala Sõna ja palveõhtul...
See oli maikuu viimasel päeval, ilusal päikeselisel õhtul.
Nägin Rekola mäel ääretut Jumala kirkust,
kuigi ma üldiselt ei näe nägemusi.
Seal oli luteri kiriku õpetaja teenimas.
Paljud võivad mõelda,
et luteri kiriku sees ei toimu midagi karismaatilist.
Kuid seal kutsuti ka mind ette
ja Jumala vägi kukutas mind põrandale pikali.
Paar päeva hiljem olid kõik valud kadunud.
Olen nüüd 25 aastat olnud vaba nendest jubedatest valudest.
Jumal ilmutas mulle selle kogemuse kaudu,
et Tema on elav ja ligiolev Jumal, kes tegutseb minu elus.
Minule oli see kinnituseks, et Jumala Sõna kehtib.
Kohad korintlaste kirjast, mida mainisin, on tõesed.
Piiblis on lubadus,
et imed ja tunnustähed kinnitavad kuulutatud Sõna.
Miks on siis aastasadade jooksul perioode,
mil sellised asjad on jäänud tahaplaanile?
Ja kui need hakkasid esile kerkima Asuza tänaval või Soomes 70'ndatel,
siis esines ka vaenulikku suhtumist?
Peab tõdema, et Piiblit on võimalik ka valesti lugeda.
Aga kui Piiblist võtta ära imed ja tunnustähed
ning kõik sellise, siis jääb järele palju vaesem Piibel.
Kui Jeesusest räägitakse, et Ta oli minemas tervendama,
tulemas tervendamast või tervendamas,
siis peaks Piiblist päris palju välja jätma.
Võib-olla mõned kardavad seda, neil on hirm.
Ma arvan, et isegi mitte hirm elava Jumalaga kohtumise ees,
vaid hirm teiste inimeste ees on see peamine põhjus.
Kas võib esineda sellist kartust, et kui hakkan kellegi eest palvetama
ja teine ootab paranemist,
kuid kui midagi ei juhtu, jään täbarasse olukorda?
Ka nii võib juhtuda.
Me vaid palvetame ja loodame, et Jumal tervendab.
Muidugi kõik alati ei paranegi.
Ehk siis me ei saa võtta vastutust ega ka au tulemuse eest?
Peame usaldama kõik Issanda kätte.
Ma maalisin päris suure pildi karismaatilisusest kõikjal maailmas.
Karismaatilisus tundub olevat elujõuline.
Kas see on Püha Vaimu töö?
Kindlasti on see Püha Vaimu töö.
See elujõulisus vaid suureneb koguaeg.
Elava Jumala Sõna koos Püha Vaimuga
muudavad selle elujõuliseks.
Tapani, kas oled kokku puutunud eelarvamustega selles suhtes?
Muidugi. Ka oma isiklikus teenimistöös on selle künnise ületamine,
kus enam ei hoitagi kinni sellest,
mida mõistus või hea kasvatus ütleb selle kohta,
kuidas peaks käituma,
vaid anda end Püha Vaimu kasutusse.
See on julgust nõudev samm.
Tõsi on ka see, et kuigi näiteks Alfa kursustel räägitakse sellest palju,
võib siiski täheldada, et inimestel on teatud kartusi.
Ehk kui minna oma turvaliselt alalt kuskile tundmatule alale,
kus varem ei ole oldud,
siis see nõuab julge ususammu tegemist.
See ei ole inimesele kerge.
Paistab nagu Püha Vaimu osas on meil võimalik teha kaks viga.
Üks neist on see, et kuna me ei tea, millise vaimuga on tegemist,
siis kindluse mõttes tõrjume kõiki vaime.
Teiseks see, mida kutsutakse usuhulluseks.
See kaldub teise äärmusesse,
kus imedest ja tunnustähtedest saavad eesmärgid omaette,
mis peavad näitama seda, kui kõva kristlasega on tegemist.
Kuidas püsida õigel teel?
Lihtsaks nõuandeks on suunata oma fookus Kristusele.
Me järgime Kristust, mitte imesid ja tunnustähti.
Kristus lihtsalt kinnitab oma sõna nende imede ja tunnustähtedega.
Evangeelium asub selle keskmes
koos inimese päästega.
Kristuse näol on tegemist elava vabastajaga.
Ehk siis juhis on see,
et kui hoiame oma fookuse Kristusel, püsime ka õigel teel.
Kuigi karismaatilisuse näol on roomakatoliikluse järel tegu
teise suurima kristluse haruga 2,3 miljardilisest kristlaskonnast,
pole neil oma kirikkonda ega kogudusi ega isegi mitte organisatsiooni.
Aga see on levinud kõikidesse vanadesse kirikkondadesse
ja kümnetesse tuhandetesse sõltumatutesse kogudustesse.
Näiteks ka luterliku kiriku sees,
aga mitte ainult seal, vaid ka mujal Soomes.
See tundub olevat üldkristlik ilming.
See on Jeesuse soovist ja palvest lähtuv ilming, et nad oleksid üks.
Johannese 17:11 - et nad oleksid üks.
Sellest see tuleneb
ja karismaatikutele on see südamelähedane teema,
et oleme üks ja teenime koos sama Issandat.
"Ristiusu ajaloo 2000 aastat",
mida oleme oma saadetes korduvalt lehitsenud,
paistab endas peitvat
lausa eraldi peatükki karismaatilise liikumise kohta.
Siin tõdetakse just seda:
"Sai alguse Niilo Yli-Vainio koosolekutest,
millest koorus välja
luterliku kiriku sisene vaimu uuendamise liikumine."
Siin loetletakse veel suurt hulka üldkristlikke organisatsioone,
aga ka meie vanu ärkamisliikumisi.
Kui head suhted on karismaatikutel
üle koguduste, kirikkondade ja äratusliikumiste?
Usun, et parimad suhted kristlaste vahel on just karismaatikutel
Ei kiida nüüd ülemäära,
aga meil on kerge minna nelipühikogudusse,
vabakogudusse ja muidugi ka äratusliikumistesse.
Tõsi, meil Soomes on mõne äratusliikumisega seoses
natuke võõrastust,
kuigi üldisemas plaanis
on nad kõik saanud alguse karismaatilistest ilmingutest.
Oleme selleski sarjas tõdenud, et kõik on alanud karismaatilisusest.
Jeesus võis olla esimene karismaatik. - Ma arvan sama.
Kuidas erinevatest äratusliikumistest või mujalt pärit karismaatik
tunneb ära teise karismaatiku või Püha Vaimu väes kulgeva isiku,
kes on erinevast kirikkonnast ja kogudusest?
Kas usuvenna äratundmine on lihtne või raske?
Neid olukordi on ette tulnud.
Vaimust sündinu tunneb ära omasuguse.
Olen kogenud ühendust katoliiklastega,
muuhulgas paavsti õukondlase Raniero Cantalamessa'ga,
kes on katoliku kiriku karismaatikute juht.
Kohtudes vestlesime veidi omavahel ja see muidu nii tõsine ja kuiv preester
otsekui süttis, kui sai aru, et räägib teise karismaatikuga.
Nii et Jumala Vaimust sündinu tunneb kergesti ära omasuguse.
Tapani, kas Soome ja Ameerika karismaatilisusel
on suuri erinevusi?
Sealt tuleb aeg-ajalt meilegi jutlustajaid,
kellest näeme pidevalt teleülekandeid.
Kultuuritaust, mida me igaüks kanname, on erinev.
Oleme soomlastena palju tagasihoidlikumad
ja me pole harjunud
ennast nii vabalt välja elama ja teostama.
See paistab küll välja.
Mõnikord öeldakse ameeriklaste kohta,
et see oli kui tsirkuseetendus,
sest ka tema isik tuleb selle käigus võimsalt esile.
Sellised vahed on märgatavad.
Kuid on huvitav nagu ka Marko juba tõdes
ja millest olen lausa üllatunud olnud,
kuidas nii kiiresti tunneb ära sama Vaimu
ka täiesti võõras inimeses.
Me ütleme ju ka usutunnistuses, et Püha Vaim on ühtsuse looja.
Karismaatikute hulgas teostub see nagu dünaamilisemalt.
Aga õpetuslikud küsimused?
Mõne jaoks on need väga tähtsad
ja täpselt paberile kirjapandud, mis on mis.
Kas eriarusaamad ristimisest, armulauast ja kommetest
ei või pigem komistuseks saada?
Aga Kristus on siiski ühine.
Kristus ühendab.
Usun, et mida kauem sa seda elu elad,
seda paremini sa tunned ka Piiblit.
Pühas Vaimus püha elu elades märkad,
et need lastetoa riiud ei oma erilist tähendust.
Ainsana loeb see,
kas oled ülalt uuestisündinud ja teel õiges suunas.
Võime selle kohta kokkuvõtvalt öelda, et õpetus ei päästa, aga Jeesus küll.
Nii see on.
Ehk siis vastus peitub selles,
et kui on ühine Jeesus ja taevas, on hea olla vendade ja õdede keskel.
Mis on need asjad,
millest karismaatikud õpetuslikult ei loobu?
- Mingid piirid kindlasti on, kuigi pole ühtset kirikkonda?
Apostellik usutunnistus on selline asi, mis paneb piirid paika.
Ja iga lause sellest on tõsi.
Me usume Isasse ja Pojasse ja Pühasse Vaimu.
Usutunnistust on raske mõista, eriti Püha Vaimu osas.
Kuid kogu selle sisu on tõde.
Pühitsuselu ja elu Kristuses.
Nendest piiridest peaksime kinni pidama.
Apostellik usutunnistus
on viimasel ajal olnud vaidlusalune teema.
Tapani, mida usutunnistus sulle tähendab?
Rääkisime äsja, et Jeesus Kristus on meie usu keskne osa.
Ning et õpetus ei päästa, vaid ainult Jeesus päästab.
Aga õpetusel on ikkagi
selline tervet taristut ülesehitav tähendus.
Nii pean apostellikku usutunnistust äärmiselt tähtsaks,
sest selles on kristalliseerunud peamine -
kõik põhitõed, millel meie usk põhineb.
Rääkides ühe inimesega, kirjeldas too olukorda,
kus keegi soovis esineda nende karismaatilisel koosolekul.
Ta mõtles, et kuidas testida, kas võib seda inimest lubada
ja leidis, et parim on koos palvetada ning lugeda apostellikku usutunnistust.
Kuna see aga talle ei sobinud, siis lõppes ka nende koostöö.
See oli väga hea mõõdupuu.
See on minu arust piisav ühise usu ja õpetuslike põhitõdede indikaator.
See usustunnistus on ju üle maailma
erinevates kirikkondades laialdaselt levinud ja vastu võetud?
Ühel või teisel moel tunnistavad seda pea kõik kogudused
ja on seetõttu hea mõõdupuu.
Johannese kirjades on veel neid mõõdupuid,
et iga vaim,
kes tunnistab Jeesust Kristust lihaks saanuna, on Jumalast
ja kes ei tunnista, selles on antikristuse vaim.
Seal on karmid sõnad.
Marko, kas karismaatikuks sünnitakse
või peab ootama, et Püha Vaim teeb karismaatikuks?
Või saab selleks midagi ise ära teha?
Jaa, mulle tuleb avaldus esitada!
Iga kristlane peab olema karismaatik selles mõttes, et see kuulub igaühele.
Meil Soomeski on tohutu hulk inimesi,
kes ei ole endale kunagi avanud seda Püha Vaimu tõelisust.
Kardetakse ja jäädakse olukorda,
kus mõeldakse: "Mind on ju ristitud ja rohkem polegi vaja."
Mis peaks olema esimene samm,
kui on soov saada osa kõigest, millest oled rääkinud?
Esimene samm on paluda: "Jumal, täida mind Püha Vaimuga!"
Piiblis kutsutakse üles seda tegema.
Pauluski kirjutab: "Taotlege parimaid ande!"
Aga kasutusele võtmine?
Kasutusele võtt toimub nii, et hakkad seda tegema!
Me võime kui tahes palju rääkida ja õpetada armuandidest
ja see on muidugi hea saada alustuseks väljaõpet.
Kuid kasutusele võtt toimub, kui julgetakse hakata tegema.
On see nii lihtne, et lähen palvetama kellegi haige lähedase eest,
küsides: "Tohin ma palveteda su eest?"
Just nii lihtne see ongi.
Haige keeldub harva tema eest palvetamisest.
Ülejäänud on kõik juba Jumala käes, kuidas ja millal Ta sellele reageerib.
Aga kui kellelegi valmistab raskusi keeltes rääkimine?
Kõik ei räägi keeltes, seda öeldakse ka Piiblis.
Ma ise olen rääkinud keeltes 25 aastat
ja leidnud selle kaudu vastuseid.
Rääkinud kogu selle aja keeltes ja mõelnud, kas see on Jumalast?
Kogem, et minu puhul on Jumal mind selle armuanni kaudu kasvatanud.
Mõni teine jälle on olnud 25 aastat hädas sellega,
et tahaks, aga ei räägi keeltes.
Tapani, kuidas sul keeltes rääkimisega on?
Ma palvetan keeltes oma palvekambris
ja see on väga värskendav.
Kui tuleb halbu mõtteid nagu inimestel ikka tuleb,
või masendust või kõike muud, mis me meeltes toimub,
siis tavaliselt hakkan palvetama keeles, mille olen saanud.
See on mulle ravimiks.
Siis need halvad mõtted ja masendus kaovad.
See toob elujõu tagasi.
Olen ka palunud, et saaksin keelte tõlgitsemise anni,
sest kui koguduse keskel ei osata tõlgitseda,
pole ka põhjust keeltes palvetada või rääkida.
Kogen, et ma olen alles harjutamas seda lugu,
mis mingi aeg see toimib, aga vahepeal esineb ka tõrkeid.
Aga praktiseerida ja kasutada tuleb ning ma usun, et kõik loksub paika.
Vahel tundub, et kuna on olemas tuntud haigete eest palvetajaid
nagu Pirkko Jalovaara ja teised sellised,
keda kõik teavad ja tunnevad,
siis kas see võib takistada tavalistel inimestel seda proovimast?
See oleks nagu
"suuremate ja pühamate" kristlaste jaoks?
See võib ehk olla nii, kuid kõigil on mingeid armuande.
Paljudel on mitmeid ja erinevaid kooslusi neist,
aga see oleneb kutsumusest Jumalariigi töös.
Kristuse Ihu ehk kogudus on tähtis mõiste
ja see, milline osa Kristuse Ihust sina oled?
Igaühel on oma osa koguduse teenimises
ja Kristuse Ihu ülesehitamisel.
Need ei ole teenetemärgid ega armuannid hea teenimise eest?
Tõsi, selle eest aumärki rinda ei saa.
Need on siis lihtsalt armuannid? - Jah.
On need uute värskete kristlaste annid või aastatega lisandunud boonused?
Usun, et siis, kui see tõelisus Pühas Vaimus avaneb,
tulevad kasutusele ka armuannid.
Värskel kristlasel on olemas eriline tegutsema hakkamise julgus.
Kauem sellel teel olnutel
on veidi raskem see tegutsema hakkamine.
Me mõtleme rohkem sellele,
mida teised meist arvavad ja mida pastorgi ütleb.
Esimene armastus Kristuses on parim, sest selles on julgus.
Eks nii ole maise armastusegagi,
et ollakse pime ja kurt kõige muu osas,
väljaarvatud armastatule.
Meie kontekstis Jeesusele Kristusele.
Oleme nüüd kõige keskmes - Jeesuse Kristuse lepitustöös
ja Tema saadetud Pühas Vaimus selle varustusega,
mida Ta meile on andnud nelipühal ja ka peale seda.
Tänud Marko Huhtala ja Tapani Talikainen,
et olite meiega sellel matkal!
Tänud ka kõigile TV7 vaatajatele, kes olite meiega koos sellel matkal!
Kui tahad aidata kaasa TV7 tööle ja tegevusele,
helista annetustelefonile 900 1770, annetades 10 eurot.
Võid teha ka pangaülekande, leides infot: www.tv7.ee/toetamine/
Ehitame koos mitte ainult ühte ajamatka,
vaid paljude matka igavesse ellu
Jeesuse Kristuse veres ja Tema armule toetudes.
Järgmises osas lahkame koos Mikko Matikainen'iga
taas uusi teemasid.
Pastor Mikko Matikainen on siis meiega siin stuudios
ja me mõtiskleme koos
valuliku teema üle "Kas Jumal tõesti on öelnud?"
Ehk siis kõik need eksitused ja valeinfo, mis on liikvel -
humanism, liberaalteoloogia ja erinevad tõlgendused,
mis kõik kordavad
mao poolt paradiisis väljaöeldud kahtluse seemet ja kõige halva alget:
"Kas Jumal tõesti on öelnud?"
Õnnistatud aega sulle ja su lähedastele!
Lugegem Piiblit
ja andkem Pühal Vaimul valgustada seda meile.
Püsigem Jeesuse ligi!
Tõlge: Kuno Kivikink